stanford-oval/wikipedia huggingface dataset:
Watchme247

| --- | --- |
 סוג:  אתר אינטרנט 
 תקופת הפעילות:  2014–2017 (כ־3 שנים) 
 www.watchme247.co.il
 
watchme247 (בתרגום חופשי: צפו בי 24/7) היה אתר אינטרנט ישראלי שהוקם בשנת 2014 והציג בשידור חי, לאורך כל שעות היממה, את הנעשה בדירות פרטיות. לצורך איתור המשפחות שהסכימו להשתתף במיזם זה, חילקו בעלי האתר עלוני פרסומת ובו הצעה לתשלום חודשי של עד 10,000 שקלים עבור התקנת מצלמות בביתם. המנויים קיבלו גישה לצפייה בתכנים פורנוגרפיים רבים (בשידור חי וב-VOD) אשר כללו בין השאר גילוי עריות והשתתפות קטינים בני 14 ומטה וכן תיעוד של דיירי הבית ואורחיהם בעת עשיית צרכים בשירותים.
בשנת 2017 סגרו הרשויות את פעילות האתר, שגלגל לפחות 140,000 דולר באמצעות 7,000 המנויים שנרשמו אליו.
פרשת הקטינים

באוקטובר 2015, בנימין ברשישת ועפר סלע, בעלי האתר, יצרו קשר עם משפחה קשת יום מאילת, אשר נתנה את הסכמתה להשתתף בפרויקט. זאת לאחר שהוסבר לה שלא ניתן לצפות בשידורים מישראל, ושהפרויקט מלווה משפטית על ידי עורך דין שאישר את כל פרטי הפעילות. בשלב הראשון הותקנו המצלמות במטבח, בחצר ובסלון. כעבור שנתיים הותקנו המצלמות גם במקלחת, בשירותים, בחדר שינה של ההורים, בחדר הילדה בת ה-11, ובחדרם של שני אחיה בני ה-14, כאשר המצלמות מכוונות למיטותיהם של בני המשפחה משלל זוויות. עבור התקנה זו קיבלה המשפחה הבטחה לקבלת תוספת לתשלום החודשי. מפעילי האתר הפצירו בבני המשפחה, לרבות הקטינים, להסתובב עירומים בביתם, בכדי להגדיל את מספר הצופים בשידור.
בספטמבר 2017, חברת הכנסת יפעת שאשא-ביטון אשר עמדה בראש הוועדה לזכויות הילד בכנסת, פנתה לשרים גלעד ארדן וישראל כץ בבקשה שאלו יתערבו בנעשה בפלטפורמה. כמו כן היא סיפרה כי אזרח שהיה עד למתרחש באתר פנה למשטרה ודיווח על כך, אך נענה על ידם שאין חוק האוסר על הפעלת אתר זה והם לא עשו דבר בנדון. בדצמבר 2017, משטרת ישראל פשטה לבית המשפחה, ניתקה את המצלמות והביאה לסגירתו של האתר.
בשנת 2020 נגזרו על שני מפעילי האתר, בנימין ברשישת ועופר סלע, 26 ו-20 חודשי מאסר. בנוסף הוטל עליהם לפצות את הקטינה שנפגעה ב-25 אלף שקל כל אחד. לאחר ערעור הפרקליטות הוחמר עונשם בשנת 2021. על מפעיל אחד נגזר שלוש שנות מאסר ועל שותפו כשנתיים וחצי.
הערות שוליים

↑  ליאת בר סתו, ‏צילמו משפחה 24/7 ושידרו תכנים מיניים שלה - ויישלחו לכלא, באתר ‏מאקו‏, 23 בספטמבר 2020
↑  נענע10, דרישה: עיצרו את אתר האינטרנט הישראלי שמשדר פורנו לצד צילומי קטינים, באתר חדשות 13, 24 בספטמבר 2017
↑  הוחמר עונשם של שני הגברים מאילת שהפעילו אתר אינטרנט ששידר תכנים פדופיליים, באתר ynet, 26 בינואר 2021
אורי קיין

| --- | --- |

 לידה:  8 ביוני 1956 (בן 68) פילדלפיה, ארצות הברית 
 מוקד פעילות:  ארצות הברית 
 תקופת הפעילות:  מ-1981 
 מקום לימודים:  האקדמיה העברית ברק 
 סוגה:  ג'אז, מוזיקה עממית 
 כלי נגינה:  פסנתר 
 חברת תקליטים:  Winter & Winter, Alessa Records 
 פרסים והוקרה:  Pew Fellowship in the Arts (2003)  פרס אקו קלאסיק - קלאסיקה ללא גבולות (2009)  פרס אקו קלאסיק - קלאסיקה ללא גבולות (2007) 
 www.uricaine.com
 
אורי קיין (באנגלית: Uri Caine; נולד בפילדלפיה ב-8 ביוני 1956), פסנתרן ומלחין ג'אז ומוזיקה קלאסית בת זמננו יהודי-אמריקאי, יוצר מרכזי בדור השני של "הזרם השלישי". קיין ידוע בחיבוריו בין סגנונות מוזיקליים שונים תוך שיתופי פעולה החוצים את גבולות הסוגות המוזיקליות.
קורות חיים

קיין נולד למשפחה יהודית בפילדלפיה, בבית דובר עברית. בילדותו נחשף לג'אז, רגטיים ומוזיקה קלאסית כמו גם למוזיקת נשמה של ג'יימס בראון ומוזיקה יהודית ומנגינות ופיוטים של יהודי תימן ועיראק.
קיין למד באוניברסיטת פנסילבניה אצל המלחין האוואנגארדי ג'ורג' קראמב שם נחשף למוזיקה קלאסית בת זמננו. ב-1980 עבר לניו-יורק, ניגן פסנתר באופן מקצועי ושיתף פעולה עם מוזיקאי ג'אז ניו-יורקים כמיקי כץ, דון ביירון ודייב דאגלס. בשנות השמונים החל להלחין ויצר יצירות כ"מדרכות ניו-יורק - פנטסיה בצלילים על דמותה של ניו יורק בתחילת המאה ה-20", "Blue Wail" ועוד.
פריצתו הגדולה של קיין הייתה בשנת 1997 כאשר החל להוציא את ההקלטות של "פרויקט גוסטב מאהלר", פרויקט שראשיתו בחקירותיו של קיין אחר מקורות המוזיקה של מאהלר במוזיקה יהודית ובו מנגנן האנסמבל של קיין פרשנות מודרנית (לדברי קיין - "מדרשים מוזיקליים") למוזיקה של מאהלר ויוצא ממנה להרפתקאות ג'אז, פיוטים ו אלתורים. התקליט הראשון היה Gustav Mahler/Primal Light, אשר זכה לפרס "אלבום מאהלר הטוב ביותר לשנת 1997" על ידי אגודת מאהלר הגרמנית (Die Gustav Mahler Gesellschaft). מחד, זכה הקונצרט בו הוענק הפרס לעשר דקות של תשואות בעמידה, מאידך, עורר עליו את זעמם של מספר מבקרים שראו במעלליו של קיין "חילול הקודש". בפרויקט מאהלר יצאו גם התקליטים Gustav Mahler in Toblach, ששיאו הוא קטע משירים על מות ילדים המוליך לתפילת אל מלא רחמים ו-Gustav Mahler: Dark Flame.
בעקבות מאהלר ערך קיין פרשנויות גם לוריאציות גולדברג מאת יוהאן סבסטיאן באך ווריאציות דיאבלי מאת לודוויג ון בטהובן וכן למוזיקה של ואגנר, שומאן ומוצארט.
בהמשך שיתף קיין פעולה עם מוזיקאי רוק, היפ הופ, כליזמר ומוזיקה אלקטרונית. ב-2006 הקליט במסגרת פרויקט "מצדה" של ידידו ג'ון זורן תקליט בשם Moloch: Book of Angels Volume 6, אשר מכיל קטעים שהולחנו לפי שמות המלאכים במיסטיקה העברית.
הערות שוליים

↑  לדבריו בראיון אביו התכוון ככל הנראה לעלות לישראל בשלב כלשהו. ולכן התעקש על מתן שמות עבריים לילדיו ועל דיבור בעברית
↑  בן שלו, פנטסיה על ניו יורק, באתר הארץ, 22 באפריל 2007
↑  אורי קיין: מדרשים מוזיקליים (באנגלית)
| --- | --- |
בקרת זהויות :  NLI: 987007345604005171  PLWABN: 9810563115005606  BIBSYS: 1015678  BnF: cb13998820r (data)  CiNii: DA17928854  GND: 134846451  ICCU: REAV099455  ISNI: 0000 0001 1439 4969  LCCN: nr95028516  MusicBrainz: 75f0db0e-12c5-4c86-be14-5b87008a7967  NKC: xx0009079  RERO: 02-A003069038  SNAC: w6cr6tp0  SUDOC: 114393583  VIAF: 22338196   WorldCat (עם VIAF): 22338196
אברק ארקדייביץ' בארשט

| --- | --- |
אין תמונה חופשית
 לידה:  2 בדצמבר 1919 זבורייבקה הישנה (כעת זבורייבקה), ברית המועצות ברית המועצות
 פטירה:  21 במרץ 2006 (בגיל 86) סנט פטרבורג, רוסיה רוסיה
 מקום קבורה:  בית הקברות ניקולסקויה של הלאוורה אלכסנדר נבסקי בסנקט פטרבורג 
 השתייכות:  חיל האוויר הסובייטי חיל האוויר הסובייטי
 תקופת הפעילות:  1938–1965 (כ־27 שנים)
 דרגה:   פולקובניק (אלוף-משנה)
 תפקידים בשירות
 מפקד טייסת בלהק מס' 179 בארמייה ה-49  מפקד טייסת בלהק מס' 118 בארמיית האוויר השביעית
 פעולות ומבצעים
 מלחמת העולם השנייה חזית וורונז'  החזית האוקראינית הראשונה
 עיטורים
 עיטור המלחמה הפטריוטית הגדולה מדרגה שנייה (15 באוגוסט 1944)   עיטור המלחמה הפטריוטית הגדולה מדרגה ראשונה (6 באפריל 1985)   גיבור ברית המועצות (מס' 5997; 10 באפריל 1945)   עיטור כוכב הזהב   עיטור לנין   עיטור הדגל האדום (13 בספטמבר 1934)   עיטור הכוכב האדום (23 ביולי 1942)  מדליית הניצחון על גרמניה במלחמת העולם השנייה (25 באוגוסט 1945)  ומדליות אחרות 
 תפקידים אזרחיים
 מנהל מוכנות אזרחית במפעל  עמדות ניהוליות בקרנות וחוגים לטיסה
 הנצחה
 יד זיכרון על קברו  לוח זיכרון בעיר  שמו הוענק לאחד משבטי הפיונרים (הצופים הקומוניסטיים) בוולדיווסטוק
 
אַבְּרֶק אַרְקָדיֶיבִיץ' בּאַרְְשְט (ברוסית: Абрек Аркадьевич Баршт; ‏2 בדצמבר 1919 - 21 במרץ 2006) היה יהודי סובייטי, שעוטר כגיבור ברית המועצות על פועלו כמפקד טייסת בלהק סיור וכוונון מס' 118 בתוך ארמיית האוויר השנייה של החזית האוקראינית הראשונה במהלך מלחמת העולם השנייה.
קורות חיים

נולד בכפר זבורייבקה הישנה שבברית המועצות במשפחתו של פקיד. ב-1934 המשפחה עברה לולדיווסטוק ולכן הוא סיים את בית הספר שם. ב-1937 שילב את לימודיו בבית הספר עם האימונים במועדון לתעופה. התגייס לצבא האדום ב-1938 ונשלח לבית הספר הצבאי האווירונפטי הגבוה לטייסים בצ'יטה. במהלך הלימודים בית הספר הועבר לבאטאיסק וגם זכה באליפויות בתי הספר הצבאיים באגרוף במשקל בינוני. ב-1940 לאחר שסיים את בית הספר קיבל דרגת קצונה והמשיך לשרת כמדריך טיסה.
עם תחילת המלחמה נשלח ללהק מילואים ואימן בו טייסים למטוסים החדשים שהגיעו מסוגים מיג-3 והוקר הוריקן. לאחר שביקש רבות להישלח לחזית הגיע לחזית המערבית ב-17 באפריל 1942 וצורף ללהק מס' 179 של מטוסי קרב שטס תחילה על מטוסי הוקר הוריקן ובהמשך גם על יאק-1, יאק-7 ב' ויאק-9. באותה השנה הצטרף למפלגה הקומוניסטית. הלהק היה מצורף להארמייה ה-49 ועסק בתמיכה אווירית לכוחות קרקע, ליווי מפציצים ומטוסי קרב אחרים ניהול סיור וכיוון אש.
מאפריל 1944 הועבר לחזית האוקראינית הראשונה במסגרת להק מס' 118 למרחקים ארוכים של ארמיית האוויר השביעית. עד סוף המלחמה ביצע 369 טיסות מבצעיות. חיסל 4 מטוסי לופטוואפה ונפצע פעמיים. על פועלו בזמן המלחמה ב-10 באפריל 1945 קיבל עיטור "גיבור ברית המועצות", עיטור לנין וכוכב הזהב. את העיטורים קיבל על שיפור כוונון אש התותחים והורדת כמות המטוסים הנדרשים לכך למטוס תקיפה אחד.
לאחר המלחמה המשיך את שירותו. ב-1949 סיים את אקדמיית הטייס. בהמשך שירת במחוז הצבאי צמוד קרפטים, נשלח לסין העממית, פיקד על להק של מטוסי מיג-17 במחוז הצבאי של אוקיינוס השקט וכמפקד המחלקה למוכנות צבאית במחלקת מטוסי קרב של מחלקת נ"ט באי סחלין. בהמשך מונה להיות המפקח הבכיר במחלקה האווירית של יחידת נ"מ בלנינגרד.
ב-1965 שוחרר מן הצבא. עבד כמנהל מוכנות אזרחית במפעל גדול בלנינגרד והיה גם מפקד בסיס האימונים של אוניברסיטת מזג האוויר והמים. היה סגן נשיא אגודה לחובבי טייס של רוסיה ומפקד המחלקה הצפון-מערבית של קרן "ניצחון-1945". נפטר ב-21 במרץ 2006 בסנט פטרבורג. נטמן בבית הקבורה "ניקולסקויה" בעיר.
משפחתו

שני בנים: ולדימיר וקונסטנטין. ולדימיר עבד כטייס אזרחי, קונסטנטין מתמחה בחקר יצירותיהם של פיודור דוסטויבסקי ואנדריי פלטונוב.
הערות שוליים

↑  כעת אוקראינה
↑  מידע מבסיס הנתונים "גבורת העם" (ברוסית)
↑  מידע מבסיס הנתונים "גבורת העם" (ברוסית)
↑  מידע מבסיס הנתונים "גבורת העם" (ברוסית)
↑  דף על שמו באתר "גיבורי המדינה" (ברוסית)
↑  מידע מבסיס הנתונים "גבורת העם" (ברוסית)
↑  מידע מבסיס הנתונים "גבורת העם" (ברוסית)
↑  מידע מבסיס הנתונים "גבורת העם" (ברוסית)
↑  מידע מבסיס הנתונים "גבורת העם" (ברוסית)
↑  ראיון איתו בעיתון "הכוכב האדום" מ-19 ביולי 2003 (ברוסית)
Watch My Lips

| --- | --- |

 וידאו מאת סופי אליס-בקסטור
 יצא לאור:  1 בדצמבר 2003
 הוקלט:  2003
 שפה:  אנגלית
 אורך:  146 דקות
 חברת תקליטים:  איילנד
Watch My Lips (בעברית: תצפה בשפתיים שלי) הוא אלבום ההופעה הראשון של הזמרת-יוצרת האנגלייה סופי אליס-בקסטור. האלבום יצא לאור ב-1 בדצמבר 2003 על ידי חברת התקליטים איילנד רקורדס.
רשימת רצועות

Read My Lips Tour live at Shepherd's Bush Empire
"Sparkle"
"Universe Is You"
"Lover"
"A Pessimist Is Never Disappointed"
"By Chance"
"Final Move"
Is It Any Wonder"
"Groovejet (If This Ain't Love)"
"Everything Falls Into Place"
"Murder on the Dancefloor"
"Move This Mountain"
"Get Over You" (הדרן)
"Take Me Home" (הדרן)
Read My Lips-era videos
"Take Me Home"
"Murder on the Dancefloor"
"Get Over You"
"Move This Mountain"
"Music Gets the Best of Me"
Theaudience promos
"I Got the Wherewithal"
"?If You Can't Do It When You're Young; When Can You Do It"
"A Pessimist Is Never Disappointed"
הערות שוליים

1 2  Watch My Lips, Discogs (באנגלית)
That's When

| --- | --- |
 שיר בביצוע טיילור סוויפט בהשתתפות קית' אורבן
 מתוך האלבום Fearless (Taylor's Version)
 יצא לאור:  9 באפריל 2021
 תאריך הקלטה:  נובמבר 2020 – ינואר 2021
 סוגה:  קאנטרי
 שפה:  אנגלית
 אורך:  3:09
 חברת תקליטים:  ריפבליק
 כתיבה:  טיילור סוויפט, בראד וורן, ברט וורן
 הפקה:  טיילור סוויפט, ג'ק אנטונוף
That's When (בעברית: זה הרגע שבו) הוא שיר שהוקלט על ידי הזמרת-יוצרת האמריקאית טיילור סוויפט, בהשתתפות הזמר קית' אורבן, מתוך Fearless (Taylor's Version). השיר יצא לאור ב-9 באפריל 2021, על ידי חברת התקליטים ריפבליק רקורדס, ביחד עם שלושת השירים "We Were Happy",‏ "Don't You" ו-"Bye Bye Baby". השיר נכתב על ידי סוויפט, בראד וורן וברט וורן והופק על ידה ועל ידי ג'ק אנטונוף. השיר זכה להצלחה נאה ברחבי העולם, אף על פי שנכתב במקור כמה שנים טרם הופץ ברחבי העולם.
עם יציאתו, "That's When" זכה לביקורות חיוביות מטעם מבקרי המוזיקה. גם במצעדי הפזמונים זכה להצלחה רבה, כאשר דורג במקום השלישי במצעד השירים מתחת להוט 100, תוך שדורג במקום ה-84 ברולינג סטון טופ 100, ובמקום ה-30 במצעד שירי הקאנטרי.
רקע והפקה

"That When" הוא דואט המתאר את ההשלכות של פרידה ממערכת יחסים, כשסוויפט מגלמת את תפקיד הפרט שנרתע ממערכת היחסים עקב צורך במרחב ואילו קית' אורבן שוקל אם עליו להחזיר אותה, או שמא לוותר עליה. במקור, הוא נכתב לאלבום השני של סוויפט, Fearless, אך נגנז. באפריל 2021 הוא היה לאחד מ"רצועות הכספת" ("from The Vault") במהדורה המחודשת של סוויפט, Fearless (Taylor's Version). גרסת הדמו הוקלטה במקור רק על ידי סוויפט, עם מילים שונות. סוויפט הופיעה בעבר עם אורבן בסיבובי הופעות שונים וזאת, בנוסף לכך שהוא הקליט מחדש בשנת 2019 את להיטה, "Lover". יתר על כן, הקליטו השניים את "Highway Don't Care" בהשתתפות טים מקגרו.
ביקורת

"That When" ספג ביקורות חיוביות מטעם מבקרי המוזיקה. ברולינג סטון פרסמה ביקורת מקיפה אודות השיר, תוך שתיארו את שילוב הקולות בין סוויפט ואורבן.
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 169 |  |
| Consequence | 214 השירים שג'ק אנטונוף הפיק, מדורגים מהגרועים לטובים ביותר | 172 |  |
| The Knot | מיטב שירי האהבה של טיילור סוויפט ליום החתונה שלך | נכלל |  |
קרדיטים וצוות

כל הקרדיטים שלהלן לקוחים מטיידל.
| --- | --- |
 טיילור סוויפט – שירה, כתיבה, הלחנה, הפקה, ביצוע משותף  ג'ק אנטונוף – הפקה, גיטרה אקוסטית, ביצוע משותף, בס, תופים,  גיטרה חשמלית, כלי הקשה, הנדסת הקלטה, כוח אדם  בראד וורן – כתיבה, הלחנה  ברט וורן – הלחנה  קית' אורבן – שירה, גיטרת 12 מיתרים אקוסטית, ביצוע משותף, אמן נוסף  אוון סמית' – ביצוע משותף, חליל, סקסופון  מייקל רידלברגר – ביצוע משותף, כלי הקשה  מייקי פרידום הארט – ביצוע משותף, בס, צ'לסטה, תופים, גיטרה חשמלית, האמונד B3,‏ כלי מקלדת, פדל סטיל, פסנתר:  שון האצ'ינסון – ביצוע משותף, תופים  ג'ון האנס – הנדסה, כוח אדם  רנדי מריל – הנדסת מאסטרינג, כוח אדם  סרבן גניאה – מיקסינג, כוח אדם  דייוויד הארט – הנדסת הקלטה, כוח אדם  לורה סיסק – הנדסת הקלטה, כוח אדם  כריסטופר רו – כוח אדם, הנדסה קולית  ג'ון רוני – כוח אדם  ג'ון שר – כוח אדם  ניק ראוז – כוח אדם, הנדסה קולית
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 130 |  |
|  ארצות הברית | בילבורד הוט 100 | – |  |
|  ארצות הברית | מצעד השירים מתחת להוט 100 | 3 |  |
|  ארצות הברית | רולינג סטון טופ 100 | 84 |  |
|  ארצות הברית | מצעד שירי הקאנטרי | 30 |  |
|  ארצות הברית | מצעד שירי הקאנטרי הדיגיטליים | 23 |  |
|  ארצות הברית | מצעד שירי הסטרימינג (קאנטרי) | 21 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 9 באפריל 2021 | הזרמת מוזיקה • הורדה דיגיטלית | ריפבליק |  |
ביאורים

↑  מעוצב באופן אלטרנטיבי כ-"That's When (from the Vault)" ו-"That's When (Taylor's Version, from the Vault)".
הערות שוליים

1 2 3  Fearless (Taylor's Version), נבדק ב-2021-04-26
1 2 3  Taylor Swift (Ft. Keith Urban) – That's When (Taylor's Version) [From the Vault] (באנגלית), נבדק ב-2021-04-26
↑  Bubbling Under Hot 100 Singles
↑  Rolling Stone, Rolling Stone (באנגלית אמריקאית)
↑  Hot Country Songs
1 2  Fearless by Taylor Swift, Genius (באנגלית)
↑  Keith Urban - Lover (Taylor Swift Cover), נבדק ב-2021-04-26
↑  Tim McGraw (Ft. Keith Urban & Taylor Swift) – Highway Don't Care (באנגלית), נבדק ב-2021-04-26
1 2  The Most Romantic Taylor Swift Love Songs for Your Wedding Day, theknot.com (באנגלית)
↑  Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית)
↑  All 214 Songs Jack Antonoff Has Produced, Ranked From Worst to Best, Consequence, ‏2021-08-26 (באנגלית אמריקאית)
↑  Try the TIDAL Web Player, listen.tidal.com (באנגלית)
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
| --- | --- |
בקרת זהויות :  MusicBrainz work: 2f832526-91e4-4e09-b950-54b047a7aeff
איגרת חכמי ביתא ישראל (תרס"ט)

איגרת חכמי ביתא ישראל נכתבה בחג סוכות שנת תרס"ט (אוקטובר 1908) על ידי חכמי וראשי קהילות ביתא ישראל
ונמסרה ליעקב פייטלוביץ'. האיגרת הכתובה אמהרית תורגמה לצרפתית ולאיטלקית, בתשובה לאיגרת רבני התפוצות (תרס"ז) שנשלחה בידי פייטלוביץ'. הנוסח העברי של האיגרת, המובא בספרו של פיטלוביץ מסע אל הפלשים, מתורגם מצרפתית בידי וורמברנד וסיפא של האיגרת נשמט ממנו. תרגום מתוקן ומקיף יותר מובא בספרו של פרופ' מיכאל קורינאלדי "יהדות אתיופיה - זהות ומסורת" משנת 1988. בנוסח עברי זה הסתייע פרופ' קורינאלדי ברב יוסף הדנה לפירוש האיגרת המקורית המצויה באוסף פייטלוביץ', כמו גם בתרגומה האיטלקי.
איגרת חכמי ביתא ישראל - תרס"ט 1908
ברוך ה' אלקי ישראל, אלקי כל רוח וכל בשר. איגרת הנשלחת מאת קהילות ישראל אשר בחבש אל אחינו, קהילות ישראל בכל העולם. שלום, שלום לכם בני ישראל, מה שלומכם? האיגרת ששלחתם אלינו בידי מורנו יעקב נח בן משה פיטלוביץ הגיעה אלינו וגרמה לנו נחת. לפנים היה עצם קיומכם ידוע לנו רק מן השמועה, אולם עכשיו הננו בטוחים בדבר ואנו שמחים מאוד על כך. הידיעות שקיבלנו מכם חיזקו וניחמו את לבנו. אנו נמצאים בצרות רחמו עלינו והתפללו בעדנו. תודה לאל, אלהי ישראל, אנו מחזיקים עד היום הזה באמונתנו, באל אחד ושומרים את תורת משה. אלקים מנע עד עתה כליון זרע יעקב בארץ חבש. לפנים סבלנו צרות ומצוקת ורבים מאתנו עברו בעל כורחם לנצרות. עכשיו יש לנו, תודה לאלהי ישראל, מלך טוב. מנליק רוצה שכל אחד יחיה לפי אמונת אבותיו, יתן לו אלקים חיים ארוכים, אבל כיון שאין לנו בתי ספר וספרינו נשמדו, הדיחו המיסיונרים את אחינו, בחלקם ביניהם את ספרי אמונתם.
עתה כששמענו תודה לאל, את בשורתכם הננו שמחים מאוד, עתה יש תקוה לבני ישראל בחבש. מאז בואו של מורנו יעקב נושאים כל בני ישראל את עיניהם אליכם, אם נקבל ספרים, בתי ספר ומורים כדי שילדינו יוכלו ללמוד, נהיה מרוצים מאוד. בכוחותינו אנו לא נוכל להגיע לכך. אנו מתפללים לאל שיאריך ימים לכל בני ישראל ולמורנו יעקב. עוד אנו מתפללים כי האל יאחד אותנו כולנו איש עם אחיו. ישמור ה' אלקי אברהם, יצחק יעקב ומשה את מורנו יעקב נח בן משה.
שלושים ושניים מחכמי קהילות ביתא ישראל וראשיהם במחוזות בלסה, וגרה, סמין, ארמצ'הו, טקוסה ודמביה חתמו על האיגרת. בכך בטאו ראשי ביתא ישראל הסכמה כללית להידוק הקשר עם יהדות התפוצות ככלל ויהדות אירופה בפרט.
הערות שוליים

↑  אוסף פייטלוביץ' שייך לספרייה המרכזית של אוניברסיטת תל אביב
אוולין אנגלדר

| --- | --- |

 לידה:  15 בפברואר 1958 (בת 66) שוורטברג, אוסטריה 
 מדינה:  אוסטריה אוסטריה
 http://evelynengleder.com
 פרופיל ב-IMDb
 
אוולין אנגלדר (בגרמנית: Evelyn Engleder; נולדה ב-15 בפברואר 1958) היא דוגמנית ושחקנית אוסטרית, מיס אוסטריה לשנת 1974.
ביוגרפיה

אנגלדר נולדה באוסטריה עילית ולמדה הוראה באוניברסיטת וינה, היא זכתה בתחרות "מיס אוסטריה 1974" וייצגה את אוסטריה במיס עולם ומיס תבל 1974.
ב-1982 שיחקה בסרט הטלוויזיה "Ohne Ball und ohne Netz", ב-1985 שיחקה בסרט "חום אדום" לצד לינדה בלייר ולינדה קריסטל, ב-1989 השתתפה בסרט הספרדי "La luna negra", ב-1992 שיחקה בפרק של סדרת המשטרה הגרמנית "SOKO München".
מ-1992 ועד 1999 שיחקה באחד התפקידים הראשיים בסדרה "Kaisermühlen Blues" ששודרה ברשת השידור הציבורית של אוסטריה "ORF".
בנוסף למשחק היא הנחתה מספר תוכניות בטלוויזיה, מלבד גרמנית היא דוברת גם צרפתית ואיטלקית.
היא עברה מספר ניתוחים פלסטיים ופרסמה את המרפאה בהן ביצעה את טיפוליה.
הערות שוליים

↑  http://stars.orf.at/orf-stars/moderation/evelyn-engleder-584.htm
↑  https://www.schoenheitsklinik.com/our-beauty-queens.html
| --- | --- |
בקרת זהויות :  GND: 1061281744  VIAF: 311607161   WorldCat (עם VIAF): 311607161
או תאנט

ערך זה עוסק במזכ"ל האו"ם לשעבר. אם התכוונתם לאי מלאכותי בניו יורק, ראו .
מאהא תראי סיתו אוּ תַ'אנְט (בבורמזית: ဦးသန့်;‏ 22 בינואר 1909 – 25 בנובמבר 1974) היה דיפלומט בורמזי, אשר שימש כמזכיר הכללי הנבחר השלישי של ארגון האומות המאוחדות בין השנים 1961–1971. תפקודו של תאנט בימים שקדמו למלחמת ששת הימים מקנה לו תפקיד חשוב בהיסטוריה של המזרח התיכון ושל מדינת ישראל.
פירוש שמו

"אוּ" הוא תואר כבוד בורמזי המקביל באופן גס למילה "אדוני". תאנט היה שמו היחיד, כנהוג בבורמה. בבורמה היה ידוע כפאנטאנאו או תאנט, על שם עיר הולדתו פאנטנאו. מאהא תראי סיתו הוא תואר אבירות שהוענק לו על ידי ממשלת בורמה.
תחילת דרכו

תאנט נולד בפאנטנאו, בורמה, והתחנך בבית הספר התיכון בעירו ובאוניברסיטת יאנגון, ברנגון, בה למד היסטוריה. הוא היה הבכור מארבעת בניו של סוחר עשיר בעל קרקעות. אביו, או פו הניט, סייע להקים את העיתון "סאן" ברנגון, וכן היה בין מייסדי אגודת המחקר הבורמזית. האב מת בהיותו של תאנט בן 14 שנים, וסכסוכים בגין ירושתו הביאו את תאנט למשבר כלכלי.
לאחר סיום האוניברסיטה שב לעיר מולדתו, ולימד בבית הספר התיכון. תאנט היה למנהל בית הספר בגיל 25. בתקופה זו התיידד עם ראש ממשלתה של בורמה לעתיד, או נו, שהיה בן העיר השכנה מאובין, ושימש בתפקיד המפקח על בתי הספר באזור. תאנט כתב בקביעות בעיתונים תחת שם העט תילאווא, ותרגם מספר ספרים.
כאשר התמנה או נו לראש ממשלתה של בורמה העצמאית, ביקש מתאנט להצטרף אליו ברנגון, ומינה אותו לאחראי על רשות השידור הבורמזית, בשנת 1948. בשנה שלאחר מכן התמנה למנהל משרד המידע הבורמזי. בין 1951 ל-1957 שימש תאנט כמזכירו האישי של או נו, כתב את נאומיו, ארגן את מסעותיו מחוץ לבורמה (ביניהם מסע מפורסם למדינת ישראל בשנת 1955) ואת פגישותיו עם מנהיגים זרים. הוא אף לקח חלק במספר ועידות, והיה מזכירה של ועידת באנדונג בשנת 1955, הוועידה האפריקנית-אסיאתית הראשונה, שהתכנסה בעיר באנדונג שבאינדונזיה, ובה החלה תנועת המדינות הבלתי-מזדהות. ועידה זו החליטה כי מדינות אפריקה ואסיה יתייצבו לצד הערבים בסכסוך הערבי-ישראלי, וקראה להחזרת מדינת ישראל לגבולות החלוקה. החלטה זו מותנה בקולותיהן של הודו ובורמה שדרשו הוספת פסקה הקובעת כי החלטות אלו יבוצעו בדרכי שלום בלבד.
במהלך שנים אלו היה יועצו הקרוב ביותר ואיש סודו של או נו. בין 1957 ל-1961 היה נציגה הקבוע של בורמה לארגון האומות המאוחדות, והיה מעורב בדיונים שנגעו לעצמאותה של אלג'יריה. בשנת 1960 העניקה לו הממשלה את התואר מאהא תראי סיתו, "מפקד מסדר האבירים".
מזכ"ל האו"ם

תאנט החל את תפקידו כמזכיר הכללי של האומות המאוחדות בנסיבות טראגיות, לאחר מותו של המזכיר דאג המרשלד בהתרסקות מטוס. ב-3 בנובמבר 1961 מונה תאנט לתפקיד המזכיר הכללי בפועל פה אחד על ידי האספה הכללית של האו"ם, ובהמלצת מועצת הביטחון. ב- 30 בנובמבר 1962 מונה תאנט על ידי האספה הכללית לתקופת כהונה, שאמורה הייתה להסתיים ב-3 בנובמבר 1966. בתקופת כהונתו הראשונה זכה לשבחים בשל תפקודו שסייע לסיים את משבר הטילים בקובה, ואת מלחמת האזרחים ברפובליקה הדמוקרטית של קונגו.
או תאנט קיבל מינוי לכהונה נוספת ב-2 בדצמבר 1966, לאחר שקיבל המלצה פה אחד מכל חברות מועצת הביטחון. הוא המשיך בתפקידו עד ל-31 בדצמבר 1971, ואז פרש. במהלך תקופה זו הוא פיקח על כניסת האו"ם לעשרות מדינות חדשות באסיה ובאפריקה, והיה מתנגד חריף למשטר האפרטהייד בדרום אפריקה. הוא אף ייסד רבות מסוכנויות הפיתוח והסוכנויות הסביבתיות של האו"ם.
במהלך כהונתו השנייה היה תאנט מעורב באירועים כגון מלחמת ששת הימים, האביב של פראג והפלישה הסובייטית לצ'כוסלובקיה, וכל המלחמה בין הודו ובין פקיסטן אשר הביאה לייסודה של מדינת בנגלדש בשנת 1971.
תאנט נהנה מיחסים קרובים עם ממשל ארצות הברית, אך אלו החמיצו בשל מתיחת ביקורת מצידו של תאנט על משטרו של לינדון ג'ונסון בשל מלחמת וייטנאם. מאמצי התיווך של תאנט בין וושינגטון והאנוי נכשלו.